Márk (keresztnév)

A Márk férfikeresztnév, mely a Márkus név rövidült formája, de lehet a német Mark átvétele is, ez pedig a Marquard és a Markus német utónevek közös rövidülése. A Marquard (Márk) jelentése: a határerdőnek, a határvidéknek és a természetnek a védője.


Rokon nevek
Márkus, Markó, Márkó

Gyakorisága
Az 1990-es években hirtelen nőtt meg a népszerűsége, igen gyakori volt, a 2000-es években a 9-17. leggyakoribb férfinév.

Névnapok 
 április 25.
 május 25.
 június 18.
 október 7.
 november 5.

Névnapi szokások 
Magyarországon

Tiszántúl

Sokfelé e napon a hívek mise után kisétáltak a határba, hogy a pap megáldja a zöldülő vetést. A férfiak ebből kalapjukba tűztek, az asszonyok pedig imádságos könyveikbe fektettek egy-egy szálat, ami elhárította vagy gyógyította a bajt, de füstölhettek is vele. Ha a megelőző nap a legeltetés első napja, akkor ezen a napon a gazdák – feleségeik jóvoltából – rétessel kedveskedtek a pásztoroknak, mintegy a jó kapcsolat érdekében.
Kisalföld

A búzaszentelés, rábaközi nevén sásszentelés, nyilván az antik Ambarvalia ünnepének helyettesítésére alakult ki. A rómaiak április 25-én körmenetet tartottak, amely a Via Flaminián át elment a milviusi hídig, ahol Robigus istennek egy kutya és egy juh beleit áldozták, hogy a vetéseket a rozsdától (= robigo) megóvja. Ezt a körmenetet a keresztények is megtartották már Nagy Konstantin óta, természetesen elhagyva a pogány vonatkozásokat. A búzaszentelés szertartása és a vele kapcsolatos könyörgések azután az egész keresztény világban elterjedtek. Amíg a búcsú, azaz a búzaszentelési szertartás tartott, régi szegedi parasztok nem fogtak be és nem kezdtek semmiféle mezei munkához.
Hazánkban már a középkorban volt búzaszentelés. Ekkor még a szentek ereklyéit is körülhordozták a körmeneten, amint az Egri főegyházmegye szertartásrendje is tanúsítja. Az ünnepről a Krisztusbéli és a pápai foltos hitről szólva Szkhárosi Horvát András gúnyosan emlékezik meg.
A szentelt búza régóta megbecsült népi szentelmény. Az első híradás a kálvinista Komáromi Csipkés György elítélő megjegyzése A Pápistaság Újsága c. művében 1674: Márk napján az vetésekhez is nagy pompásan kimennek és az erő módja szerint megszentelik, jól megtépvén, a ki hozzá férhet. Szeged tanácsi jegyzőkönyvében 1728 olvassuk: A szűrűknél lévő és Szent Márk Napján leendő Búzák szenteltetésnek deserviáló bé vetett földhöz még egy darab hozzá adatik, úgy hogy minden Esztendőben az olyan földet lehessen változtatni.” (Bálint Sándor: Ünnepi kalendárium)

Idegen nyelvi változatai

 Mark vagy Marc (angol)
 Marc (francia)
 Marek (lengyel)
 Marek (cseh, szlovák)
 Markko (észt)
 Markus (német)
 Marco (olasz)
 Marcos (spanyol)
 Маркo (szerb)

Híres Márkok
 Márk, a hagyomány szerint a Bibliában található Márk evangéliuma szerzője
 Marcus Tullius Cicero római író, szónok, politikus, filozófus
Márkosz Pagdatísz, ciprusi teniszező
Marc Chagall francia festő
Gasparich Márk Kilit tábori lelkész, 1848–49-es szabadságharc utáni függetlenségi szervezkedések résztvevője és vértanúja
Marco Polo olasz utazó
Mark Spitz olimpiai bajnok úszó
Mark van Bommel labdarúgó
Mark Hamill amerikai színész
Mark Harmon amerikai színész
Mark Viduka labdarúgó
Marcus Aurelius római császár
Marco Pantani olasz kerékpárversenyző
Markko Märtin észt raliversenyző
Marcus Grönholm finn raliversenyző
Mark Zuckerberg a Facebook közösségi portál atyja, amerikai feltaláló és programozó
Mark Webber ausztrál F1 autóversenyző
Mark Addy angol színész
Mark Feehily ír énekes, a Westlife volt legfiatalabb tagja
Mark Sheppard angol színész
Mark Williams angol színész
Mark Williams walesi snookerjátékos
Marco Masini olasz énekes
Marco Materazzi olasz labdarúgó
Marco van Basten holland labdarúgó
Mark Potoczny amerikai kerékpáros
Mark Strong angol színész
Mark Ruffalo amerikai színész
Mark Steel angol író és humorista
Mark Stuart zenész, énekes-dalszerző
Mark Stuart híres jégkorongozó
Mark Dacascos amerikai színész
Mark Salling színész, énekes-zenész
Mark Quigley profi futball játékos
Marc Quinn brit művész
Mark Ronson angol DJ, gitáros, zenei producer
Mark Twain amerikai író, újságíró, humorista
Mark Isham amerikai filmrendező és producer
Mark Wahlberg amerikai színész
Marco Quaglia olasz színész
Mark Selby angol snookerjátékos
Zentai Márk énekes
Kálti Márk (14. század) krónikaíró
Marc Alaimo amerikai színész
Marc Singer kanadai születésű színész
Mark Owen angol énekes/dalszövegíró
Marc Batta francia labdarúgó-játékvezető
Bozsek Márk színész
Marco Casagrande olasz szobrász
 Marco Verrati olasz labdarúgó
 Ember Márk színész

Jegyzetek

Magyar keresztnevek (M)
Férfikeresztnevek (M)
Latin eredetű magyar férfikeresztnevek